جمهورباشقانی رجب طیب اردوغان، ۲۰۲۰ده بؤیومه نیسبتینی یوزده ۵ اولاراق پلانلایاجاقلارینی سؤیله‌دی.
اردوغان، سیواس‌دا اورتا آنادولو اقتصاد فورومون‌دا دانیشدی.
چیخیشین‌دا صادراتین ۳۶ میلیارد دلاردان ۱۷۰ میلیاردا چیخدیغینی خاطیرلادان پرزیدنت اردوغان،
"اؤلکه‌میزی ۲۰۲۳.جو ایلده دونیانین ان بؤیوک ۱۰ اقتصادین‌دان بیری حالینا گتیرمک یولون‌دا آرخایین آددیملارلا ایرلیله‌ییریک" دئدی.
توریزم‌ده ده جدی معنادا توریست آخیشینین اولدوغونو ایفاده ائد‌ن اردوغان، بو ایل ۵۲ میلیون توریستین گله‌جگینی و بو رقمین جمهوریت تاریخینین ان بؤیوک رقمی اولدوغونو بیلدیردی.
اردوغان، تورکییه اقتصادینین دینامیک بازار قورولوشو و قلوبال سیستمه قایناشما گوجو ایله قارشیداکی دؤورون ان گؤزده یوکسه‌له‌ن اقتصادی حالینا گلدیگینی وورغولادی.
ایش آداملاری ایله یئنی بازارلار تاپماق، یئنی ایلیشکی‌لر قورماق اوچون دونیانین دؤرد بیر طرفینی دولاشدیقلارینی، هم تورک گیریشیمچیلره هم ده تورکییه‌یه گلن قلوبال یاتیریملارا هر جور دستک وئردیکلرینی بیلدیره‌ن اردوغان، "انشاالله، اقتصادیمیزین اؤزونه گلمه پروسه‌سینی ۲۰۱۹دا بیتیره‌جک، سونراکی ایلده‌ن اعتباراً قالدیغیمیز یئردن بؤیومه حمله‌میزی باشلایاجاییق" شکلین‌ده دانیشدی.
تورکییه‌نین عینی زامان‌دا سوریه و عراق‌دا یئریتدیگی عملیاتلارلا سرحدلرین تهلوکسیزلیینی مؤهکه‌مله‌ن‌دیرمک‌ده اولدوغونو وورغولایان اردوغان، دوغو آغ دنیزده اؤلکه‌نین حاقینی قوروماق اوچون گوجلو بیر دوروش سرگیله‌دیکلرینی دئدی.
